Γ. Σαββαΐδης: «Η επιτυχής διοργάνωση των ολυμπιακών αγώνων θα είναι,  όχι μόνο προνόμιο των μεγάλων χωρών, αλλά και των μικρών».
λέει ο πρέσβης της Ελλάδας στις ΗΠΑ Γιώργος Σαββαΐδης
Η Ελληνική εξωτερική πολιτική και οι άμεσοι στόχοι της καθώς και τα διδάγματα των ολυμπιακών αγώνων της Αθήνας αποτέλεσαν το, κύριο άξονα της ομιλίας του πρέσβη Γιώργου Σαββαΐδη σε εκδήλωση του συλλόγου απόφοιτων του Πανεπιστημίου Χάρβαρντ στην ελληνική πρεσβεία, εδώ στη Ουάσιγκτον. «Τα τρία κυριότερα σημεία», είπε ο κύριος Σαββαΐδης, «αναφέρονται στην ευρωπαϊκή πολιτική της Ελλάδος, ως χώρας μέλους της Ευρωπαϊκής Ένωσης. Το δεύτερο σημείο αναφέρεται στις διμερείς σχέσεις Ελλάδος - ΗΠΑ, και το τρίτο είναι στη γεωπολιτική θέση, η οποία, όπως ξέρετε, βρίσκεται και έχει ένα ειδικό ρόλο , στα Βαλκάνια και στη ανατολική Μεσόγειο. Στο τρίτο αυτό σημείο θα μας δοθεί η ευκαιρία να αναπτύξουμε τις θέσεις μας αναφορικά με το Κυπριακό και με τις ελληνοτουρκικές σχέσεις και θα κάνουμε επίσης αναφορά και στο πρόβλήμα της Μέσης Ανατολής». Πέρα από την ελληνική εξωτερική πολιτική ο κύριος Σαββαΐδης έθιξε και το θέμα της μεταολυμπιακής περιόδου. « Η προσπάθεια μας είναι διττή», δήλωσε ο έλληνας πρέσβης. «Αφ’ ενός να παρουσιάσουμε ποιο θα είναι το μέλλον των ολυμπιακών εγκαταστάσεων και τι δυνατότητες υπάρχουν για επενδύσεις στην Ελλάδας, επίσης και για την αύξηση του τουρισμού στην Ελλάδα, αλλά ταυτόχρονα να πείσουμε ότι το θαυμάσιο πρόσωπο που έδειξε η χώρα μας το περασμένο καλοκαίρι, θα εξακολουθήσει να αποτελεί το κανόνα στη συμπεριφορά μας τα επόμενα χρόνια». Βέβαια οι ολυμπιακοί αγώνες της Αθήνας αποτελούν από δω και πέρα πρότυπο για τις διοργανώτριες χώρες. Τί έχει να διδαχτεί η Νέα Υόρκη που προσπαθεί να πάρει την ανάθεση για τους Ολυμπιακούς του 2012; «To δίδαγμα που μπορεί να πάρει η Νέα Υόρκη, όπως και πολλές άλλες μεγάλες χώρες που φιλοδοξούν να φιλοξενήσουν στο μέλλον Ολυμπιακούς αγώνες», , είπε ο κύριος Σαββαΐδης, «είναι ότι με τη κατάλληλη προσπάθεια και το συντονισμό και κυρίως με το αγκάλιασμα της υποθέσεως των ολυμπιακών αγώνων από τα ευρύτερα, στρώματα της κοινωνίας, και του λαού , αλλά και των πολιτικών δυνάμεων της δεδομένης χώρας, η επιτυχής διοργάνωση των ολυμπιακών αγώνων θα είναι στο μέλλον όχι μόνο προνόμιο των μεγάλων χωρών, αλλά και των μικρών. Και επομένως αν υπάρχει μία κληρονομιά και ένα δίδαγμα το οποίο πρέπει να περάσει στις επόμενες διοργανώσεις θα είναι ότι τελικά οι ολυμπιακοί αγώνες δεν είναι μόνο υπόθεση των μεγάλων και των πλουσίων χωρών, αλλά χωρών αποφασισμένων να πετύχουν στη διεξαγωγή τους». Γύρω στα 90 άτομα συμμετείχαν στη εκδήλωση, η οποία οργανώθηκε κατόπιν αιτήματος του Χάρβαρντ Κλαμπ στην ελληνική πρεσβεία. Να σημειωθεί, ότι ο κύριος Σαββαΐδης είναι απόφοιτος του πανεπιστημίου Χάρβαρντ και χρησιμοποίησε την ευκαιρία αυτή για την προώθηση της ελληνικής εξωτερικής πολιτικής.